CELEX: 32014D0269
Language: el
Date: 2014-05-06 00:00:00
Title: 2014/269/ΕΕ: Εκτελεστική απόφαση του Συμβουλίου, της 6ης Μαΐου 2014 , για την τροποποίηση της απόφασης 2009/935/ΔΕΥ, αναφορικά με τον κατάλογο τρίτων κρατών και οργανισμών με τα οποία η Ευρωπόλ συνάπτει συμφωνίες

13.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 138/104
            
         ΕΚΤΕΛΕΣΤΙΚΉ ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 6ης Μαΐου 2014
   για την τροποποίηση της απόφασης 2009/935/ΔΕΥ, αναφορικά με τον κατάλογο τρίτων κρατών και οργανισμών με τα οποία η Ευρωπόλ συνάπτει συμφωνίες
   
      (2014/269/ΕΕ)
   
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη την απόφαση 2009/371/ΔΕΥ του Συμβουλίου, της 6ης Απριλίου 2009, για την ίδρυση Ευρωπαϊκής Αστυνομικής Υπηρεσίας (Ευρωπόλ) (1), και ιδίως το άρθρο 26 παράγραφος 1 στοιχείο α),
   Έχοντας υπόψη την απόφαση 2009/934/ΔΕΥ του Συμβουλίου, της 30ής Νοεμβρίου 2009, για τη θέσπιση κανόνων εφαρμογής που διέπουν τις σχέσεις της Ευρωπόλ με τους εταίρους της, περιλαμβανομένης της ανταλλαγής δεδομένων προσωπικού χαρακτήρα και διαβαθμισμένων πληροφοριών (2), και ιδίως τα άρθρα 5 και 6,
   Εκτιμώντας τα ακόλουθα:
   
               (1)
            
            
               Στις 30 Νοεμβρίου 2009 το Συμβούλιο εξέδωσε την απόφαση 2009/935/ΔΕΥ (3).
            
         
               (2)
            
            
               Δεδομένου ότι ο καθορισμός του καταλόγου τρίτων κρατών και οργανισμών με τους οποίους η Ευρωπόλ συνάπτει συμφωνίες που αναφέρεται στο άρθρο 26 παράγραφος 1 στοιχείο α) της απόφασης 2009/371/ΔΕΥ (εφεξής «ο κατάλογος») σχετίζεται με τις εξωτερικές σχέσεις της Ένωσης και των κρατών μελών της, το εν λόγω σημείο αναθέτει στο Συμβούλιο εκτελεστικές αρμοδιότητες για τον καθορισμό του καταλόγου. Κατ' εφαρμογή της απόφασης 2009/371/ΔΕΥ και 2009/935/ΔΕΥ, ο κατάλογος εκτίθεται στο παράρτημα της απόφασης 2009/935/ΔΕΥ.
            
         
               (3)
            
            
               Εναπόκειται στο διοικητικό συμβούλιο της Ευρωπόλ να επανεξετάζει τον κατάλογο οσάκις απαιτείται και να αποφασίζει αν θα προτείνει στο Συμβούλιο τροποποιήσεις αυτού.
            
         
               (4)
            
            
               Το διοικητικό συμβούλιο της Ευρωπόλ, στη συνεδρίασή του στις 3-4 Οκτωβρίου 2012, αποφάσισε να συστήσει στο Συμβούλιο να προσθέσει ορισμένα τρίτα κράτη στον κατάλογο και υπογράμμισε την επιχειρησιακή αναγκαιότητα να συναφθούν συμφωνίες συνεργασίες με τα κράτη αυτά.
            
         
               (5)
            
            
               Έχει πρωταρχική σημασία να κινήσει η Ευρωπόλ τη διαδικασία για τη σύναψη συμφωνίας συνεργασίας αποδίδοντας προτεραιότητα στη Γεωργία, δεδομένων των δεσμεύσεων στο πλαίσιο της Ανατολικής Εταιρικής Σχέσης του 2009, της μονογράφησης της συμφωνίας σύνδεσης ΕΕ-Γεωργίας τον Νοέμβριο του 2013, και του θεματολογίου της σύνδεσης ΕΕ-Γεωργίας, καθώς και του σχεδίου δράσης ΕΕ-Γεωργίας για την ελευθέρωση του καθεστώτος θεωρήσεων.
            
         
               (6)
            
            
               Η απόφαση 2009/935/ΔΕΥ θα πρέπει, συνεπώς, να τροποποιηθεί αναλόγως.
            
         
               (7)
            
            
               Στις 19 Δεκεμβρίου 2012, το Συμβούλιο αποφάσισε να ζητήσει τη γνώμη του Ευρωπαϊκού Κοινοβουλίου· μετά τη διαβούλευση αυτή, το Ευρωπαϊκό Κοινοβούλιο εξέδωσε γνώμη (4),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο σημείο 1 του παραρτήματος της απόφασης 2009/935/ΔΕΥ, προστίθενται οι ακόλουθες χώρες:
   
               —
            
            
               Βραζιλία
            
         
               —
            
            
               Γεωργία
            
         
               —
            
            
               Μεξικό
            
         
               —
            
            
               Ενωμένα Αραβικά Εμιράτα.
            
         Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 6 Μαΐου 2014.
      
         
            Για το Συμβούλιο
         
         
            Ο Πρόεδρος
         
         Γ. ΣΤΟΥΡΝΑΡΑΣ
      
   
   
      (1)  ΕΕ L 121 της 15.5.2009, σ. 37.
   
      (2)  ΕΕ L 325 της 11.12.2009, σ. 6.
   
      (3)  Απόφαση 2009/935/ΔΕΥ του Συμβουλίου, της 30ής Νοεμβρίου 2009, για τον καθορισμό του καταλόγου τρίτων κρατών και οργανισμών με τους οποίους η Ευρωπόλ συνάπτει συμφωνίες (ΕΕ L 325 της 11.12.2009, σ. 12).
   
      (4)  Γνώμη της 20ής Νοεμβρίου 2013 (δεν έχει ακόμη δημοσιευθεί στην Επίσημη Εφημερίδα).